

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 35/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 68ΟΤΩΨΑ-4ΘΨ** | **“Έγκριση ετήσιου Προγράμματος Τουριστικής Προβολής Δήμου Αρταίων για το έτος 2018”** |

Στην Άρτα σήμερα την εικοστή έκτη (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 6ο τακτικό θέμα της ημερήσιας διάταξης « Έγκριση ετήσιου Προγράμματος Τουριστικής Προβολής Δήμου Αρταίων για το έτος 2018**»**  έδωσε το λόγο στον αρμόδιο αντιδήμαρχο κ. Χαρακλιά, ο οποίος παίρνοντας το λόγο, έθεσε υπόψη του Συμβουλίου εξής :

Βάσει του Άρθρου 75 παράγραφος 8 του Νόμου 3463/2006 περί αρμοδιοτήτων των Ο.Τ.Α., «στις αρμοδιότητες των Ο.Τ.Α. ανήκει η εκπόνηση, η υλοποίηση και η συμμετοχή σε προγράμματα για την τουριστική ανάπτυξη των περιοχών τους….».

Ο σχεδιασμός του Προγράμματος Τουριστικής Προβολής πρέπει να είναι σύμφωνος με την υπ’ αριθμό 15566/2011 Εγκύκλιο του Υπουργείου Πολιτισμού και Τουρισμού, της Γενικής Γραμματείας Τουρισμού, με θέμα «Κατευθύνσεις για την ορθή εφαρμογή της διαδικασίας παροχής σύμφωνης γνώμης, που ορίζεται στο άρθρο 30 του Νόμου 3498/2006 (Φ.Ε.Κ. 230/Α’) περί τουριστικής προβολής των φορέων του στενού και του ευρύτερου δημόσιου τομέα» σύμφωνα με το οποίο «διαφημιστικά προγράμματα και γενικά ενέργειες (εκθέσεις, διαφημιστικές καταχωρήσεις και άλλα) που αφορούν στην τουριστική προβολή της χώρας ή περιοχών της στο εσωτερικό ή στο εξωτερικό, τα οποία καταρτίζονται από οποιονδήποτε φορέα του στενού ή του ευρύτερου δημοσίου τομέα πρέπει να τελούν σε πλήρη εναρμόνιση προς το σχεδιασμό και τους στόχους του προγράμματος τουριστικής προβολής που καταρτίζει το Υπουργείο Τουριστικής Ανάπτυξης σε συνεργασία με τον Ελληνικό Οργανισμό Τουρισμού, γι’ αυτό και θα πρέπει να ζητείται η σύμφωνη γνώμη της Γενικής Γραμματείας Τουρισμού του ΥΠΠΟΤ πριν την υλοποίησή τους».

Με την υπ’ αριθμό 514666/24.12.2014 απόφαση του Γενικού Γραμματέα του Ε.Ο.Τ. με θέμα «Διαδικασία αρμοδιότητας παροχής σύμφωνης γνώμης σε προγράμματα και σε ενέργειες τουριστικής προβολής των Περιφερειών και των Δήμων», με την υπ΄ αριθμό 14840/25.10.2012 Εγκύκλιο του Υπουργείου Τουρισμού, σύμφωνα με την οποία «οποιαδήποτε ενέργεια Τουριστικής Προβολής από πλευράς των Δήμων, ανεξάρτητα αν εκτελείται με χρηματοδότηση από πόρους εθνικούς ή ευρωπαϊκούς ή ίδιους πόρους του φορέα υλοποίησής τους, πρέπει να τελεί σε πλήρη εναρμόνιση προς το γενικό σχεδιασμό και την εξυπηρέτηση των στόχων του Υπουργείου Τουρισμού», οι φορείς τουριστικής Αυτοδιοίκησης οφείλουν να καταρτίζουν ετήσιο πρόγραμμα τουριστικής προβολής και να υποβάλλεται στη Διεύθυνση Τουριστικής Πολιτικής και Συντονισμού για την παροχή σύμφωνης γνώμης.

Τέλος, στην επικαιροποίηση της σχετικής εγκυκλίου (πρόκειται για το υπ.αρ. 5788/20-5-2016 έγγραφο του Ε.Ο.Τ., με ΑΔΑ: 7ΛΠΣ469ΗΙΖ-7ΕΨ) αναφέρονται τα ακόλουθα: «Υπενθυμίζεται ότι οι φορείς οφείλουν να υποβάλουν στον ΕΟΤ έγκαιρα (εντός του τελευταίου τριμήνου κάθε έτους και σε κάθε περίπτωση όχι πέραν του πρώτου διμήνου του επόμενου έτους) για επεξεργασία το σχέδιο του προγράμματός τους για το επόμενο έτος.

Προκειμένου να αξιολογηθεί το νέο πρόγραμμα, ο κάθε φορέας υποχρεούται στο ίδιο ως άνω χρονικό διάστημα, είτε με το ίδιο έγγραφο, είτε με ξεχωριστό, να υποβάλει τον απολογισμό των δράσεων του προγράμματος του προηγούμενου έτους, από τον οποίο θα προκύπτουν τα αποτελέσματα και η αξιολόγηση της κάθε Αρχής για κάθε δράση που είχε επιλεγεί.

Το νέο πρόγραμμα θα περιλαμβάνει το σύνολο των ενεργειών προβολής του κάθε φορέα, είτε αυτές θα υλοποιηθούν με αυτεπιστασία είτε με ανάδοχο και θα αναλύει τους βασικούς άξονες (π.χ. συμμετοχή σε εκθέσεις, σχεδιασμός εντύπων κα), το χρονοδιάγραμμα και συγκεκριμένες ενέργειες, εκ των προτέρων, όπου αυτό είναι εφικτό. Το πρόγραμμα συνοδεύεται από συνολικό, αλλά και αναλυτικό προϋπολογισμό για κάθε άξονα δράσεων. Εάν δεν έχει ολοκληρωθεί η έγκριση του προϋπολογισμού από την Οικονομική Επιτροπή κάθε φορέα, αυτός υποβάλλεται ενδεικτικά.

Εξυπακούεται ότι όλες οι αναθέσεις και οι συμβάσεις οφείλουν να καταρτίζονται σύμφωνα με τις κείμενες διατάξεις και μέσα από διαφανείς και νόμιμες διαδικασίες. Ο φορέας θα αποστέλλει το αίτημα του, το οποίο θα πρέπει να συνοδεύεται απαραιτήτως από την απόφαση του δημοτικού/περιφερειακού συμβουλίου καθώς και από τις τελικές μακέτες του σχετικού υλικού οποιασδήποτε μορφής (εκδόσεις εντύπων, καταχωρήσεων, ραδιοφωνικών σποτ, βίντεο, κ.λπ.) εκ των προτέρων, όπου αυτό είναι εφικτό. Στην περίπτωση που δεν υπάρχουν τελικές μακέτες, πρέπει να αποστέλλεται στο μέλλον ξεχωριστό αίτημα, συνοδευόμενο από τη σχετική μακέτα, για παροχή σύμφωνης γνώμης».

Στόχος του σχεδιασμού προγράμματος ετήσιας τουριστικής προβολής είναι η βελτίωση της διαχείρισης του τουριστικού προϊόντος της περιοχής μας και η πιο αποδοτική προβολή του τόσο στο εσωτερικό όσο και στο εξωτερικό. Τα δύο τελευταία χρόνια ο Δήμος Αρταίων έχει προβεί σε μία σειρά ενεργειών προκειμένου να βγει στο προσκήνιο και να καθιερωθεί ως ένας νέος τουριστικός προορισμός. Είτε με συμμετοχή σε Εκθέσεις Τουρισμού, είτε με την επικαιροποίηση του τουριστικού του πληροφοριακού υλικού και την εκπόνηση μελέτης για το στρατηγικό σχεδιασμό της τουριστικής του προβολής, ο Δήμος Αρταίων έχει ήδη κάνει τα πρώτα βήματα προς αυτή την κατεύθυνση.

Ήδη η Επιτροπή Τουριστικής Προβολής του Δήμου Αρταίων στις δύο πρώτες συνεδριάσεις της για το έτος 2018 υπέδειξε τις αδυναμίες και τα δυνατά σημεία της περιοχής και έθεσε τις βάσεις προκειμένου η τουριστική προβολή της περιοχής μας να γίνει με σωστά βήματα και προγραμματισμό. Σε συνέχεια λοιπόν της υπ.αρ. 2/2018 απόφασης της Επιτροπής Τουριστικής Προβολής και Ανάπτυξης του Δήμου Αρταίων, κατατίθεται προς έγκριση η ακόλουθη εισήγηση, η οποία αφορά στο ετήσιο πρόγραμμα τουριστικής προβολής του Δήμου Αρταίων για το έτος 2018.

Όσον αφορά στις δράσεις εντός του έτους 2017, σας αναφέρουμε ότι αυτές περιορίστηκαν στις εξής:

1. Συμμετοχή στις Εκθέσεις Τουρισμού Philoxenia, Greek Tourism Expo και TourNatur, στα περίπτερα της Περιφέρειας Ηπείρου.
2. Δημιουργία video με τα κυριότερα αξιοθέατα του Δήμου Αρταίων.

Με την παρούσα εισήγηση σας καλούμε να εγκρίνετε το ετήσιο πρόγραμμα τουριστικής προβολής του Δήμου Αρταίων. Το πρόγραμμα δίνει μεγαλύτερη έμφαση για το 2018 στη δημιουργία υποδομών όσον αφορά στο πληροφοριακό υλικό του Δήμου, το οποίο χρειάζεται επικαιροποίηση και εμπλουτισμό.

Σκοπός του Δήμου Αρταίων είναι να προβεί στη σχεδίαση νέου, ελκυστικού και σωστά δομημένου έντυπου υλικού τουριστικής προβολής, καθώς και μιας ιστοσελίδας αποκλειστικά με πληροφορίες για τον Τουρισμό και Πολιτισμό της περιοχής. Σε αντίθεση με άλλες προσπάθειες που έχουν παρατηρηθεί στο χώρο, πιστεύουμε ότι θα πρέπει να δοθεί μεγαλύτερη βαρύτητα στο τι έπεται της δημιουργίας της ιστοσελίδας και συγκεκριμένα στην προώθηση και διαφήμιση αυτής και τη συνεχή ενημέρωση του κοινού για εξελίξεις στον τουριστικό και πολιτιστικό τομέα. Πολύ μεγάλο βάρος πρέπει να δοθεί:

* στα Μέσα Μαζικής Δικτύωσης, τα οποία πλέον αποτελούν την πρώτη επιλογή του μέσου τουρίστα για ενημέρωση.
* Σε καταχωρίσεις διαφημίσεων σε Μέσα Επικοινωνίας
* Στη Συμβουλευτική Εταιρεία που θα αναλάβει την οργάνωση των Β2Β συναντήσεων και το επικοινωνιακό κομμάτι της Τουριστικής Προβολής.

Αναλυτικά, το Πρόγραμμα Τουριστικής Προβολής του Δήμου Αρταίων για το έτος 2018 περιλαμβάνει τις ακόλουθες επιμέρους δράσεις:

1. **Συμμετοχή του Δήμου Αρταίων σε Εκθέσεις Τουρισμού**, σύμφωνα και με τις υποδείξεις του παραδοτέου Προγράμματος Τουριστικής Προβολής που εκπονήθηκε το 2016. **Επισημαίνεται ότι ο Δήμος Αρταίων σχεδιάζει να συμμετάσχει στις Εκθέσεις στο περίπτερο της Περιφέρειας Ηπείρου (δηλαδή δε θα μισθώσει δικό του χώρο)**, και συγκεκριμένα:
   1. Στην Έκθεση Τουρισμού “Mediterranean Panorama” της Στοκχόλμης (Φεβρουάριος 2018)
   2. Στην Έκθεση Τουρισμού “IFT 2018” του Βελιγραδίου (Φεβρουάριος 2018)
   3. στην Έκθεση Τουρισμού MITT της Μόσχας (Μάρτιος 2018)
   4. στην Έκθεση Τουρισμού ITB του Βερολίνου (Μάρτιος 2018)
   5. στην Έκθεση Τουρισμού “Ταξίδι” στην Κύπρο (Απρίλιος 2018)
   6. στην Έκθεση «Ελλάδος Γεύση» στην Αθήνα (Μάιος 2018)
   7. στην Έκθεση Τουρισμού Griechenland στο Ντύσσελντορφ (Μάιος 2018)
   8. στην Έκθεση Τουρισμού TourNatur στο Ντύσσελντορφ (Σεπτέμβριος 2018)
   9. στην Έκθεση Τουρισμού Nostos στη Ναύπακτο (Οκτώβριος 2018)
   10. στην Έκθεση Τουρισμού Philoxenia της Θεσσαλονίκης (Νοέμβριος 2018)
   11. στην Έκθεση Τουρισμού Greek Tourism Expo της Αθήνας (Δεκέμβριος 2018)
   12. σε εκδηλώσεις τουριστικού ενδιαφέροντος με βάση θεματικά κριτήρια, όπως για παράδειγμα ο Θρησκευτικός, ο γαστρονομικός και ο Εναλλακτικός Τουρισμός, τομείς στους οποίους η περιοχή έχει να δείξει αξιόλογο προϊόν.
2. Σε παρουσιάσεις του τουριστικού προϊόντος της περιοχής σε άλλες πόλεις της Ελλάδας (παρουσιάσεις και διανομή έντυπου υλικού, καθώς και γαστρονομικές επιδείξεις σε συνεννόηση με Φορείς της Τοπικής Αυτοδιοίκησης και τοπικούς Πολιτιστικούς Συλλόγους και Συλλόγους Ηπειρωτών).
3. Δημιουργία θεματικών φυλλαδίων για το Δήμο Αρταίων με τα ακόλουθα θέματα (μεταφρασμένα και σε άλλες γλώσσες – τουλάχιστον στην αγγλική και, ανάλογα με την περίσταση, σε μία τρίτη γλώσσα):
   1. Φυσιολατρία και δραστηριότητες – εναλλακτικός Τουρισμός
   2. Βυζαντινός και Θρησκευτικός τουρισμός
   3. Αξιοθέατα (πλέον των μνημείων που αναφέρονται στο Θρησκευτικό Τουρισμό, όπως το Ιστορικό Γεφύρι, καθώς και αναγνωρισμένα ως διατηρητέα κτίρια)
   4. Πολιτιστικός Τουρισμός - Εκδηλώσεις
   5. Τοπικά προϊόντα και γαστρονομικός τουρισμός
   6. Προτεινόμενες διαδρομές και διανυκτερεύσεις (προτάσεις για 3 ώρες – 3 μέρες)
   7. Αθλητικός – Ιαματικός
   8. Οικογενειακός - Σχολικός Τουρισμός
   9. Φυλλάδιο για τον Μάξιμο το Γραικό
   10. Φυλλάδιο για τον Γιάννη Μόραλη
4. Δημιουργία, φιλοξενία, διαχείριση και προώθηση σύγχρονης ιστοσελίδας και λογαριασμών Μέσων Κοινωνικής Δικτύωσης για το τουριστικό προϊόν του Δήμου Αρταίων. Η ιστοσελίδα θα υπάρχει και σε ξενόγλωσσες εκδόσεις και θα είναι συμβατή με διάφορα ηλεκτρονικά πρότυπα (θα μπορεί δηλαδή να λειτουργεί και ως Smartphone application και να έχει συμβατότητα με τα κυριότερα λειτουργικά συστήματα ηλεκτρονικών υπολογιστών και τηλεφώνων/tablets).
5. Καταχωρίσεις τουριστικού περιεχομένου σε έντυπα και ψηφιακά περιοδικά και ΜΜΕ.
6. Διοργάνωση και υποστήριξη Fam Trips (ταξίδια εξοικείωσης με δημοσιογράφους και ταξιδιωτικούς πράκτορες), προκειμένου να διαφημιστεί το τουριστικό προϊόν της περιοχής με άμεσο τρόπο στους καθ’ ύλην αρμόδιους επαγγελματίες του Τουρισμού. Πρόκειται για ένα από τα πιο αποτελεσματικά εργαλεία μάρκετινγκ καθώς η φιλοξενία του κατάλληλου δημοσιογράφου ή blogger μπορεί να εξασφαλίσει προβολή σε ένα κοινό χιλιάδων αναγνωστών. Αναγκαίο είναι ένα followup με τους δημοσιογράφους ως προς το βαθμό ικανοποίησής τους καθώς και ως προς τη δημοσίευση των άρθρων τους. Με δεδομένο ότι οι λειτουργοί των Μ.Μ.Ε. (δημοσιογράφοι, bloggers, τηλεοπτικοί και ραδιοφωνικοί παραγωγοί και άλλοι) θεωρούνται σημαντικό εργαλείο για την προώθηση και προβολή ενός τουριστικού προορισμού σε διάφορες παραδοσιακές αγορές ή σε εν δυνάμει αγορές στόχους, καθίσταται αναγκαία η διοργάνωση press και famtrips, ώστε να δοθεί στους εκπροσώπους του Τύπου η δυνατότητα να γνωρίσουν από κοντά την περιοχή μας και να την προβάλλουν στη χώρα τους.
7. Συνεργασία με Συμβουλευτική εταιρεία η οποία θα αναλάβει προωθητικές ενέργειες για τον Τουρισμό στην περιοχή (Β2Β συναντήσεις, επικοινωνία με Φορείς Τουρισμού, κ.λπ.).
8. Στήριξη της Προγραμματικής Σύμβασης για τη δημιουργία ενός ευρύτερου Φορέα Τουριστικής Ανάπτυξης,με σκοπό την πιο ολοκληρωμένη διαχείριση του τουριστικού προϊόντος της περιοχής.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΔΡΆΣΕΩΝ**

**ΤΟΥΡΙΣΤΙΚΗΣ ΠΡΟΒΟΛΗΣ ΔΗΜΟΥ ΑΡΤΑΙΩΝ ΓΙΑ ΤΟ ΕΤΟΣ 2018**

|  |  |
| --- | --- |
| **ΤΥΠΟΣ ΔΑΠΑΝΗΣ** | **ΣΥΝΟΛΙΚΗ ΔΑΠΑΝΗ** |
| **ΣΥΜΜΕΤΟΧΉ ΕΚΠΡΟΣΩΠΩΝ ΣΕ ΕΚΘΕΣΕΙΣ ΤΟΥΡΙΣΜΟΥ ΣΤΑ ΠΕΡΙΠΤΕΡΑ ΤΗΣ ΠΕΡΙΦΕΡΕΙΑΣ ΗΠΕΙΡΟΥ** | Δεν επιβαρύνει τον Κ.Α. της Τουριστικής Προβολής |
| **FAM TRIPS** | 10.000,00 |
| **ΠΑΡΟΥΣΙΑΣΕΙΣ ΣΕ ΑΛΛΕΣ ΠΟΛΕΙΣ ΤΗΣ ΕΛΛΑΔΑΣ** | 2.000,00 |
| **ΙΣΤΟΣΕΛΙΔΑ/ΜΕΣΑ ΜΑΖΙΚΗΣ ΔΙΚΤΥΩΣΗΣ** | 14.000,00 |
| **ΣΥΜΒΟΥΛΕΥΤΙΚΗ ΥΠΗΡΕΣΙΑ ΕΥΡΕΣΗΣ ΚΑΙ ΟΡΓΑΝΩΣΗΣ ΕΠΙΚΟΙΝΩΝΙΑΚΩΝ ΣΤΟΧΩΝ** | 30.000,00 |
| **ΕΝΤΥΠΟ ΥΛΙΚΟ** | 24.000,00 |
| **ΚΑΤΑΧΩΡΗΣΕΙΣ ΣΕ ΠΕΡΙΟΔΙΚΑ** | 5.000,00 |
| **ΣΤΗΡΙΞΗ ΕΥΡΥΤΕΡΟΥ ΦΟΡΕΑ ΤΟΥΡΙΣΤΙΚΗΣ ΠΡΟΒΟΛΗΣ** | 10.000,00 |
| **ΣΥΝΟΛΟ** | 95.000,00 |

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06, του Ν.3852/10 την εισήγηση και γενομένης ψηφοφορίας κατά την οποία ο κ. Παπαλέξης η κα Βασιλάκη, η κα Κιτσαντά, ο κ. Ξυλογιάννης και ο κ. Παπαιωάννου διαφώνησαν

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την έγκριση του ετήσιου προγράμματος τουριστικής προβολής του Δήμου Αρταίων για το έτος 2018 το οποίο περιλαμβάνει τις ακόλουθες επιμέρους δράσεις:

1. **Συμμετοχή του Δήμου Αρταίων σε Εκθέσεις Τουρισμού**, σύμφωνα και με τις υποδείξεις του παραδοτέου Προγράμματος Τουριστικής Προβολής που εκπονήθηκε το 2016. Επισημαίνεται ότι ο Δήμος Αρταίων σχεδιάζει να συμμετάσχει στις Εκθέσεις στο περίπτερο της Περιφέρειας Ηπείρου (δηλαδή δε θα μισθώσει δικό του χώρο), και συγκεκριμένα:
   1. Στην Έκθεση Τουρισμού “Mediterranean Panorama” της Στοκχόλμης (Φεβρουάριος 2018)
   2. Στην Έκθεση Τουρισμού “IFT 2018” του Βελιγραδίου (Φεβρουάριος 2018)
   3. στην Έκθεση Τουρισμού MITT της Μόσχας (Μάρτιος 2018)
   4. στην Έκθεση Τουρισμού ITB του Βερολίνου (Μάρτιος 2018)
   5. στην Έκθεση Τουρισμού “Ταξίδι” στην Κύπρο (Απρίλιος 2018)
   6. στην Έκθεση «Ελλάδος Γεύση» στην Αθήνα (Μάιος 2018)
   7. στην Έκθεση Τουρισμού Griechenland στο Ντύσσελντορφ (Μάιος 2018)
   8. στην Έκθεση Τουρισμού TourNatur στο Ντύσσελντορφ (Σεπτέμβριος 2018)
   9. στην Έκθεση Τουρισμού Nostos στη Ναύπακτο (Οκτώβριος 2018)
   10. στην Έκθεση Τουρισμού Philoxenia της Θεσσαλονίκης (Νοέμβριος 2018)
   11. στην Έκθεση Τουρισμού Greek Tourism Expo της Αθήνας (Δεκέμβριος 2018)
   12. σε εκδηλώσεις τουριστικού ενδιαφέροντος με βάση θεματικά κριτήρια, όπως για παράδειγμα ο Θρησκευτικός, ο γαστρονομικός και ο Εναλλακτικός Τουρισμός, τομείς στους οποίους η περιοχή έχει να δείξει αξιόλογο προϊόν.
2. Σε παρουσιάσεις του τουριστικού προϊόντος της περιοχής σε άλλες πόλεις της Ελλάδας (παρουσιάσεις και διανομή έντυπου υλικού, καθώς και γαστρονομικές επιδείξεις σε συνεννόηση με Φορείς της Τοπικής Αυτοδιοίκησης και τοπικούς Πολιτιστικούς Συλλόγους και Συλλόγους Ηπειρωτών).
3. Δημιουργία θεματικών φυλλαδίων για το Δήμο Αρταίων με τα ακόλουθα θέματα (μεταφρασμένα και σε άλλες γλώσσες – τουλάχιστον στην αγγλική και, ανάλογα με την περίσταση, σε μία τρίτη γλώσσα):
   1. Φυσιολατρία και δραστηριότητες – εναλλακτικός Τουρισμός
   2. Βυζαντινός και Θρησκευτικός τουρισμός
   3. Αξιοθέατα (πλέον των μνημείων που αναφέρονται στο Θρησκευτικό Τουρισμό, όπως το Ιστορικό Γεφύρι, καθώς και αναγνωρισμένα ως διατηρητέα κτίρια)
   4. Πολιτιστικός Τουρισμός - Εκδηλώσεις
   5. Τοπικά προϊόντα και γαστρονομικός τουρισμός
   6. Προτεινόμενες διαδρομές και διανυκτερεύσεις (προτάσεις για 3 ώρες – 3 μέρες)
   7. Αθλητικός – Ιαματικός
   8. Οικογενειακός - Σχολικός Τουρισμός
   9. Φυλλάδιο για τον Μάξιμο το Γραικό
   10. Φυλλάδιο για τον Γιάννη Μόραλη
4. Δημιουργία, φιλοξενία, διαχείριση και προώθηση σύγχρονης ιστοσελίδας και λογαριασμών Μέσων Κοινωνικής Δικτύωσης για το τουριστικό προϊόν του Δήμου Αρταίων. Η ιστοσελίδα θα υπάρχει και σε ξενόγλωσσες εκδόσεις και θα είναι συμβατή με διάφορα ηλεκτρονικά πρότυπα (θα μπορεί δηλαδή να λειτουργεί και ως Smartphone application και να έχει συμβατότητα με τα κυριότερα λειτουργικά συστήματα ηλεκτρονικών υπολογιστών και τηλεφώνων/tablets).
5. Καταχωρίσεις τουριστικού περιεχομένου σε έντυπα και ψηφιακά περιοδικά και ΜΜΕ.
6. Διοργάνωση και υποστήριξη Fam Trips (ταξίδια εξοικείωσης με δημοσιογράφους και ταξιδιωτικούς πράκτορες), προκειμένου να διαφημιστεί το τουριστικό προϊόν της περιοχής με άμεσο τρόπο στους καθ’ ύλην αρμόδιους επαγγελματίες του Τουρισμού. Πρόκειται για ένα από τα πιο αποτελεσματικά εργαλεία μάρκετινγκ καθώς η φιλοξενία του κατάλληλου δημοσιογράφου ή blogger μπορεί να εξασφαλίσει προβολή σε ένα κοινό χιλιάδων αναγνωστών. Αναγκαίο είναι ένα followup με τους δημοσιογράφους ως προς το βαθμό ικανοποίησής τους καθώς και ως προς τη δημοσίευση των άρθρων τους. Με δεδομένο ότι οι λειτουργοί των Μ.Μ.Ε. (δημοσιογράφοι, bloggers, τηλεοπτικοί και ραδιοφωνικοί παραγωγοί και άλλοι) θεωρούνται σημαντικό εργαλείο για την προώθηση και προβολή ενός τουριστικού προορισμού σε διάφορες παραδοσιακές αγορές ή σε εν δυνάμει αγορές στόχους, καθίσταται αναγκαία η διοργάνωση press και famtrips, ώστε να δοθεί στους εκπροσώπους του Τύπου η δυνατότητα να γνωρίσουν από κοντά την περιοχή μας και να την προβάλλουν στη χώρα τους.
7. Συνεργασία με Συμβουλευτική εταιρεία η οποία θα αναλάβει προωθητικές ενέργειες για τον Τουρισμό στην περιοχή (Β2Β συναντήσεις, επικοινωνία με Φορείς Τουρισμού, κ.λπ.).
8. Στήριξη της Προγραμματικής Σύμβασης για τη δημιουργία ενός ευρύτερου Φορέα Τουριστικής Ανάπτυξης,με σκοπό την πιο ολοκληρωμένη διαχείριση του τουριστικού προϊόντος της περιοχής.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΔΡΆΣΕΩΝ**

**ΤΟΥΡΙΣΤΙΚΗΣ ΠΡΟΒΟΛΗΣ ΔΗΜΟΥ ΑΡΤΑΙΩΝ ΓΙΑ ΤΟ ΕΤΟΣ 2018**

|  |  |
| --- | --- |
| **ΤΥΠΟΣ ΔΑΠΑΝΗΣ** | **ΣΥΝΟΛΙΚΗ ΔΑΠΑΝΗ** |
| **ΣΥΜΜΕΤΟΧΉ ΕΚΠΡΟΣΩΠΩΝ ΣΕ ΕΚΘΕΣΕΙΣ ΤΟΥΡΙΣΜΟΥ ΣΤΑ ΠΕΡΙΠΤΕΡΑ ΤΗΣ ΠΕΡΙΦΕΡΕΙΑΣ ΗΠΕΙΡΟΥ** | Δεν επιβαρύνει τον Κ.Α. της Τουριστικής Προβολής |
| **FAM TRIPS** | 10.000,00 |
| **ΠΑΡΟΥΣΙΑΣΕΙΣ ΣΕ ΑΛΛΕΣ ΠΟΛΕΙΣ ΤΗΣ ΕΛΛΑΔΑΣ** | 2.000,00 |
| **ΙΣΤΟΣΕΛΙΔΑ/ΜΕΣΑ ΜΑΖΙΚΗΣ ΔΙΚΤΥΩΣΗΣ** | 14.000,00 |
| **ΣΥΜΒΟΥΛΕΥΤΙΚΗ ΥΠΗΡΕΣΙΑ ΕΥΡΕΣΗΣ ΚΑΙ ΟΡΓΑΝΩΣΗΣ ΕΠΙΚΟΙΝΩΝΙΑΚΩΝ ΣΤΟΧΩΝ** | 30.000,00 |
| **ΕΝΤΥΠΟ ΥΛΙΚΟ** | 24.000,00 |
| **ΚΑΤΑΧΩΡΗΣΕΙΣ ΣΕ ΠΕΡΙΟΔΙΚΑ** | 5.000,00 |
| **ΣΤΗΡΙΞΗ ΕΥΡΥΤΕΡΟΥ ΦΟΡΕΑ ΤΟΥΡΙΣΤΙΚΗΣ ΠΡΟΒΟΛΗΣ** | 10.000,00 |
| **ΣΥΝΟΛΟ** | 95.000,00 |

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 35/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**