

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 37/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 7ΤΚΧΩΨΑ-ΖΚΧ** | **“Έγκριση πραγματοποίησης δαπάνης για διάθεση πίστωσης για επανεκτύπωση χάρτη του Δήμου Αρταίων ”** |

Στην Άρτα σήμερα την εικοστή έκτη (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 8ο θέμα της ημερήσιας διάταξης « Έγκριση πραγματοποίησης δαπάνης για διάθεση πίστωσης για επανεκτύπωση χάρτη του Δήμου Αρταίων»  έδωσε το λόγο στον αρμόδιο αντιδήμαρχο κ. Χαρακλιά, ο οποίος παίρνοντας το λόγο, έθεσε υπόψη του Συμβουλίου εξής :

Το 2016 ο Δήμος Αρταίων, έχοντας λάβει την σύμφωνη γνώμη του Ε.Ο.Τ. για το Ετήσιο πρόγραμμα Τουριστικής Προβολής του, προέβη στην εκτύπωση χάρτη ο οποίος περιλάμβανε τα κυριότερα αξιοθέατα εντός των διοικητικών του ορίων, καθώς και χρήσιμα στοιχεία για την περιοχή και τον πολιτισμό της.

Στόχος του σχεδιασμού προγράμματος ετήσιας τουριστικής προβολής είναι η βελτίωση της διαχείρισης του τουριστικού προϊόντος της περιοχής μας και η πιο αποδοτική προβολή του τόσο στο εσωτερικό όσο και στο εξωτερικό. Για το λόγο αυτό, οι δράσεις που έχουν αποφασιστεί είναι εναρμονισμένες με τις διεθνείς τάσεις και τις οδηγίες που έχει δώσει ο ΕΟΤ όσον αφορά στην τουριστική προβολή των ΟΤΑ.

Συγκεκριμένα πρόκειται για χάρτη διαστάσεων Α3, εκτυπωμένο σε χαρτί 80γρ. και στις 2 πλευρές, με τετραχρωμία και προσφερόμενο σε μπλοκ των 100 φύλλων κολλητών μεταξύ των. Ο συγκεκριμένος τύπος χάρτη χρησιμοποιήθηκε στις Εκθέσεις Τουρισμού όπου συμμετείχε ο Δήμος Αρταίων, καθώς και σε σημεία τουριστικού ενδιαφέροντος (όπως στο γραφείο του Ε.Ο.Τ./Γραφείο Τουρισμού του Δήμου Αρταίων κοντά στο ιστορικό Γεφύρι). Επισημαίνουμε ότι γνώρισε πολύ μεγάλη επιτυχία, κυρίως λόγω της χρηστικότητάς του και των περιεκτικότητας χρήσιμων πληροφοριών, αποτελώντας το πρώτο βήμα γνωριμίας του επισκέπτη με την πόλη της Άρτας και την ευρύτερη περιοχή.

Με την παρούσα εισήγηση αιτούμαστε την επανεκτύπωση του εν λόγω χάρτη προκειμένου να καλυφθούν οι αυξανόμενες ανάγκες πληροφόρησης των επισκεπτών της πόλη μας και του Δήμου Αρταίων όσον αφορά στο πληροφοριακό υλικό που διαθέτει στις Εκθέσεις Τουρισμού στις οποίες θα συμμετάσχει για το έτος 2018. Η επανεκτύπωση αφορά σε 20.000 κομμάτια (200 μπλοκ των 100 φύλλων).

Με το παρόν εισηγούμαστε:

1. Την έγκριση επανεκτύπωσης 20.000 αντιτύπων του χάρτη αξιοθέατων του Δήμου Αρταίων.
2. Την έγκριση πραγματοποίησης δαπάνης ύψους δύο χιλιάδων τετρακοσίων ευρώ (2.400,00€) σε βάρος του Κ.Α. 00-6431 «Διαφήμιση – Τουριστική προβολή» του προϋπολογισμού έτους 2018, προκειμένου να καλυφθεί η δαπάνη που αντιστοιχεί στην εν λόγω επανεκτύπωση. Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ, υπάρχει σχετική πίστωση.
3. Τη διάθεση της προαναφερθείσας πίστωσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06, του Ν.3852/10, την εισήγηση και γενομένης ψηφοφορίας κατά την οποία ο κ. Παπαλέξης η κα Βασιλάκη, η κα Κιτσαντά, ο κ. Ξυλογιάννης και ο κ. Παπαιωάννου διαφώνησαν

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Την έγκριση επανεκτύπωσης 20.000 αντιτύπων του χάρτη αξιοθέατων του Δήμου Αρταίων.

Β.- Την έγκριση πραγματοποίησης δαπάνης ύψους δύο χιλιάδων τετρακοσίων ευρώ (2.400,00€) σε βάρος του Κ.Α. 00-6431 «Διαφήμιση – Τουριστική προβολή» του προϋπολογισμού έτους 2018, προκειμένου να καλυφθεί η δαπάνη που αντιστοιχεί στην εν λόγω επανεκτύπωση. Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ, υπάρχει σχετική πίστωση.

Γ.- Τη διάθεση της προαναφερθείσας πίστωσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 37/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**