

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 43/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 61ΤΑΩΨΑ-Ε16** | **“Έγκριση της αριθμ.3/2018 μελέτης του έργου «Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (β’ Φάση)”** |

Στην Άρτα σήμερα την εικοστή έκτη (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 15ο θέμα της ημερήσιας διάταξης «  Έγκριση της αριθμ.3/2018 μελέτης του έργου «Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (β’ Φάση)»  έδωσε το λόγο στον αρμόδιο αντιδήμαρχο κ. Πανέτα , ο οποίος έθεσε υπόψη του Συμβουλίου την μελέτη του ανωτέρω έργου, στην  τεχνική έκθεση της οποίας αναφέρεται:

Η παρούσα μελέτη αφορά αποκατάσταση δρόμων που καταστράφηκαν από τις πλημμύρες του Φεβρουαρίου 2015.

Οι εν λόγω δρόμοι ήταν αγροτικοί δρόμοι στον κάμπο της Άρτας που εξυπηρετούσαν αγροτικές καλλιέργειες και πτηνοτροφικές μονάδες. Μετά τις πλημμύρες καταστράφηκαν σε τέτοιο βαθμό που η πρόσβαση ήταν σχεδόν αδύνατη. Ο Δήμος προσπάθησε να αντιμετωπίσει το πρόβλημα με προμήθεια χαλικιού αλλά η λύση ήταν πρόχειρη και σε μικρό χρονικό διάστημα το πρόβλημα ξαναδημιουργούνταν.

Για το λόγο αυτό προχωρήσαμε στην εν λόγω μελέτη η οποία αντιμετωπίζει άπαξ το πρόβλημα. Μελετούνται δέκα δρόμοι που εξυπηρετούν μεγάλο φόρτο κυκλοφορίας στον κάμπο της Τ.Κ. Κωστακιών, Τ.Κ. Γλυκόριζου και Τ.Κ. Κεραματών για τον αγροτικό πληθυσμό της περιοχής.

Ο προϋπολογισμός ανέρχεται στο ποσό των 364.500€ με ΦΠΑ και τα 200.000€ προέρχονται από το Υπουργείο Εσωτερικών σε βάρος του Κωδικού 2003ΣΕΟ5500005 «Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους ΟΤΑ Α΄ και Β΄ βαθμού της χώρας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την μελέτη

**ΑΠΟΦΑΣΙΖΕΙ ΟΜΟΦΩΝΑ**

Α.-  Την έγκριση της της αριθμ.3/2018 μελέτης του έργου: «Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (β’ Φάση)» η οποία συντάχθηκε από την ΤΥΔ και ο προϋπολογισμός ανέρχεται στο ποσό των 364.500€ με ΦΠΑ και τα 200.000€ προέρχονται από το Υπουργείο Εσωτερικών σε βάρος του Κωδικού 2003ΣΕΟ5500005 «Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους ΟΤΑ Α΄ και Β΄ βαθμού της χώρας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 43/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**