

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 27/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΤΥΖΩΨΑ-ΓΦΦ** | **«Μετονομασία του ΣΕΑ Φιλιππιάδας στην**  **Ιόνια Οδό σε ΣΕΑ Καμπής ή ΣΕΑ Άρτας,**  **Απομάκρυνση των μπαζών από το Τοπικό**  **Διαμέρισμα Καμπής και κατασκευή**  **αντιπλημμυρικών έργων»** |

Στην Άρτα σήμερα την (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο θέμα της ημερήσιας διάταξης «Μετονομασία του ΣΕΑ Φιλιππιάδας στην Ιόνια Οδό σε ΣΕΑ Καμπής ή ΣΕΑ Άρτας, Απομάκρυνση των μπαζών από το Τοπικό Διαμέρισμα Καμπής και κατασκευή

αντιπλημμυρικών έργων**»** έδωσε το λόγο στον Δημοτικό Σύμβουλο κ. Παπαιωάννου ο οποίος παίρνοντας το λόγο είπε:

Είχαμε μία συνάντηση με εκπρόσωπο της ΤΕΡΝΑ και υποστήριξε ότι η απομάκρυνση των μπαζών που έχουν μείνει στην Τοπική Κοινότητα Καμπής από την κατασκευή της Ιόνιας Οδού είναι ευθύνη του Δήμου. Ο ίδιος πριν ένα διάστημα είχε δηλώσει σε συνεδρίαση του Δημοτικού Συμβουλίου «δεν θα αφήσει εταιρεία καμία εκκρεμότητα στο συγκεκριμένο Δημοτικό Διαμέρισμα»

Λόγω των μπαζών η περιοχή πλημμυρίζει συνέχεια και πρότεινε να συντάξει ο Δήμος μελέτη για αντιπλημμυρικά έργα για να ενταχθεί σ’ αυτά και η συγκεκριμένη περιοχή.

Τα μπάζα είναι αδρανή υλικά που είναι σίδερα, τσιμέντα, ξύλα και ό,τι έμεινε από την κατασκευή του δρόμου.

Ζήτησε να ληφθεί απόφαση με την οποία να ζητά το συμβούλιο από την ΤΕΡΝΑ την άμεση απομάκρυνση των μπαζών από το συγκεκριμένο χώρο.

Σε ότι αφορά τα ΣΕΑ Φιλιπιάδας να μετονομαστούν σε ΣΕΑ Καμπής. Το σημείο που βρίσκονται ανήκει στο Δήμο Αρταίων είναι δηλαδή στο Νομό Άρτας και όχι στο Νομό Πρέβεζας και την ΔΕ Φιλιππιάδας.

Στη συνέχεια ο κ. Δήμαρχος παίρνοντας το λόγο είπε ότι παρά το γεγονός πως η εταιρεία θα έπρεπε τελειώνοντας το έργο να προχωρήσει στην αποκατάσταση τόσο των ζημιών που προκάλεσε, όσο και στη μεταφορά των άχρηστων υλικών που έμειναν στα σημεία, μέχρι σήμερα τίποτα δεν έγινε. Ο Δήμος έστειλε επιστολές προς κάθε αρμόδιο. Θα πρέπει το αρμόδιο Υπουργείο Υποδομών να δώσει τα αντισταθμιστικά που προβλέπονται στην τοπική Κοινωνία.

Δεν είναι δυνατόν κάθε φορά που βρέχει να πλημυρίζει η περιοχή και να προκαλούνται ζημιές και να μην υπάρχει ενδιαφέρον από τους αρμόδιους.

Όσον αφορά τα ΣΕΑ νομίζω ότι μας εμπαίζουν. Έθεσα το θέμα προς κάθε αρμόδιο ενημέρωσα την κα Γεροβασίλη και για πολλοστή φορά στον κ. Δέδε . Δεν είναι δυνατόν να ονομάζεται ΣΕΑ Φιλιππιάδας αφού η έκταση ανήκε στην Τοπική Κοινότητα Καμπής. Θα μπορούσε να ονομαστεί σε ΣΕΑ Άρτας.

Πρότεινε τη λήψη απόφασης με την οποία θα ζητείται α) η Μετονομασία του ΣΕΑ Φιλιππιάδας στην Ιόνια Οδό σε ΣΕΑ Καμπής ή ΣΕΑ Άρτας β) Απομάκρυνση των μπαζών από το Τοπικό Διαμέρισμα Καμπής τα οποία εναπόθεσε εκεί προσωρινά η ΤΕΡΝΑ κατά την κατασκευή της ΙΟΝΙΑΣ ΟΔΟΥ και γ) κατασκευή αντιπλημμυρικών έργων

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.- Την μετονομασία του ΣΕΑ Φιλιππιάδας στην Ιόνια Οδό, σε ΣΕΑ Καμπής, ή ΣΕΑ Άρτας.

Β.-Η κατασκευάστρια εταιρεία «ΤΕΡΝΑ», να προβεί άμεσα στην απομάκρυνση των μπαζών από την δημοτική έκταση, που βρίσκεται στην περιοχή των γηπέδων στο Τοπικό Διαμέρισμα Καμπής του Δήμου Αρταίων, τα οποία εναπόθεσε εκεί προσωρινά, κατά την κατασκευή της ΙΟΝΙΑΣ ΟΔΟΥ.

Γ.- Η εταιρεία «ΤΕΡΝΑ» να προβεί στην κατασκευή αντιπλημμυρικών έργων, για να αποφορτιστεί ο όγκος των υδάτων που συσσωρεύονται στην περιοχή, μετά την κατασκευή της ΙΟΝΙΑΣ ΟΔΟΥ και να αντιμετωπιστούν τα σοβαρά προβλήματα που προκύπτουν από τα πλημμυρικά φαινόμενα.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 27/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**