

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 36/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Ν7ΚΩΨΑ-ΛΜΥ** | **“Έγκριση διενέργειας ξεχωριστών ανοικτών ετήσιων διαγωνισμών για δαπάνες που αφορούν στην τουριστική προβολή και στις πολιτιστικές εκδηλώσεις του Δήμου Αρταίων ”** |

Στην Άρτα σήμερα την εικοστή έκτη (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 7ο τακτικό θέμα της ημερήσιας διάταξης « Έγκριση διενέργειας ξεχωριστών ανοικτών ετήσιων διαγωνισμών για δαπάνες που αφορούν στην τουριστική προβολή και στις πολιτιστικές εκδηλώσεις του Δήμου Αρταίων**»**  έδωσε το λόγο στον αρμόδιο αντιδήμαρχο κ. Χαρακλιά, ο οποίος παίρνοντας το λόγο, έθεσε υπόψη του Συμβουλίου εξής :

Ο Δήμος Αρταίων τα τελευταία χρόνια έχει προβεί σε αρκετές ενέργειες στήριξης του πολιτιστικού πλούτου της περιοχής, καθώς και ανάδειξης του τουριστικού προϊόντος της, σε μία προσπάθεια εξωστρέφειας, ειδικά σε μία εποχή κατά την οποία οι συγκυρίες (ολοκλήρωση των δύο βασικών οδικών αξόνων, αναβάθμιση των αεροδρομίων του Ακτίου και των Ιωαννίνων) ευνοούν την πρόσβαση στην περιοχή μας και κάνουν την Άρτα έναν δυνητικά ανερχόμενο τουριστικό προορισμό.

Υπό αυτές τις συγκυρίες θεωρούμε καθήκον μας να δούμε το κεφάλαιο “Τουρισμός και Πολιτισμός” από μία διαφορετική οπτική γωνία απ’ ό,τι μέχρι σήμερα και να του δώσουμε τη δέουσα προσοχή, προκειμένου να επενδύσουμε σε αυτό με το σωστό τρόπο και να χτίσουμε τις σωστές βάσεις αυτού του οικοδομήματος· κάτι που, εφόσον οργανωθεί σωστά, μόνο θετικό αντίκτυπο μπορεί να έχει για τον τόπο μας.

Τα πρώτα βήματα έχουν ήδη γίνει τα προηγούμενα χρόνια: έχει προηγηθεί μία μελέτη για το στρατηγικό σχεδιασμό της τουριστικής προβολής του Δήμου, πάνω στην οποία οι αρμόδιες Υπηρεσίες έχουν σχεδιάσει το ετήσιο πρόγραμμα τουριστικής προβολής της περιοχής· πλέον ο Δήμος Αρταίων έχει αξιοσημείωτη παρουσία σε Εκθέσεις Τουρισμού τόσο στο εσωτερικό (Ελλάδος Γεύση, Philoxenia, Greek Tourism Expo), όσο και στο εξωτερικό (ΜΙΤΤ Μόσχας, Grecka Panorama Βαρσοβίας), κάνοντας τα πρώτα βήματα εξωστρέφειας σε αυτόν τον τομέα. Εντός των επόμενων δύο ετών σχεδιάζεται η συμμετοχή του Δήμου Αρταίων σε εκδηλώσεις τουριστικού ενδιαφέροντος, όπως Εκθέσεις Τουρισμού, παρουσιάσεις σε άλλες πόλεις, εκδηλώσεις γνωριμίας στα Βαλκάνια.

Επιπλέον το κεφάλαιο του πολιτισμού έχει ενισχυθεί σημαντικά, ειδικά μέσω των εκδηλώσεων που διοργανώνει ο Δήμος καθ’ όλη τη διάρκεια του έτους. Δίπλα στην πολιτιστική παρακαταθήκη των προγόνων μας, από την αρχαία Αμβρακία μέχρι και τα αρχοντικά της νεότερης Άρτας, ο Δήμος έχει επενδύσει σε μία πλειάδα εκδηλώσεων με φόντο την πολιτιστική μας κληρονομιά, προσπαθώντας με τον τρόπο αυτό να αναδείξει τον σημαντικότερο Τουρισμό απ’ όλους: τον Πολιτιστικό Τουρισμό.

Οι εκδηλώσεις κατά την περίοδο των Απόκρεω, η Βυζαντινή Εβδομάδα, τα Ελευθέρια, το Χριστουγεννιάτικο Χωριό, η Γιορτή Πορτοκαλιού, αθλητικές εκδηλώσεις (Διάπλους Αμβρακικού, Δρόμος Γιοφυριού, Νυχτερινός Δρόμος, Ποδηλατικός Αγώνας) και, τέλος, εκδηλώσεις που στηρίζονται από το Δήμο (Γιορτή Κάστανου και Τσίπουρου, Γιορτή Σαρδέλας, Γιορτή Μελιού), όλα αυτά συνθέτουν ένα σκηνικό πολιτισμού που πρέπει όχι μόνο να διατηρηθεί αλλά και να ενισχυθεί περαιτέρω, με σκοπό να αποτελέσει σημείο αναφοράς για την ευρύτερη περιοχή.

Έχοντας πλέον ολοκληρώσει έναν κύκλο εκδηλώσεων τουριστικής προβολής και ανάδειξης του πολιτισμικού πλούτου της περιοχής μας, θεωρούμε ότι έχουμε φτάσει πλέον στο σημείο να μπορούμε να κωδικοποιήσουμε τις εκδηλώσεις αυτές στο μεγαλύτερο μέρος τους, ώστε οι δαπάνες που αφορούν σε αυτές να συμπεριληφθούν σε έναν ετήσιο ανοικτό διαγωνισμό, με σκοπό την εξοικονόμηση πόρων, τόσο χρηματικών όσο και ανθρώπινων, και απώτερο στόχο την βέλτιστη οργάνωση των εκδηλώσεων.

Συγκεκριμένα, οι δαπάνες που προτείνουμε να συμπεριληφθούν στη διαγωνιστική διαδικασία είναι οι εξής:

1. **Τουριστική Προβολή**
   1. Ιστοσελίδα/Μέσα Μαζικής Δικτύωσης
      1. Φιλοξενία Ιστοσελίδας Τουρισμού και Πολιτισμού
      2. Προώθηση Ιστοσελίδας Τουρισμού και Πολιτισμού
      3. Προώθηση Μέσων Μαζικής Δικτύωσης
   2. Fam Trips (ταξίδια γνωριμίας)
      1. Έξοδα μεταφοράς των καλεσμένων
      2. Δαπάνες σίτισης
      3. Δαπάνες ξενάγησης
   3. Εκτύπωση θεματικών φυλλαδίων για τον Τουρισμό
   4. Εκτύπωση χάρτη με βασικές πληροφορίες σε Α3
   5. Συμβουλευτική υπηρεσία για προώθηση του Τουρισμού και Β2Β. Πρόκειται για υπηρεσίες που αφορούν σε οργάνωση της επικοινωνίας και βελτίωση της εξωστρέφειας του Δήμου.
2. **Πολιτιστικές εκδηλώσεις**
   1. Ηχητική – φωτιστική κάλυψη των ακόλουθων εκδηλώσεων:
      1. Θεοφάνεια
      2. Παρελάσεις 25ης Μαρτίου και κατάθεσης στεφάνων στην πλατεία Ελευθερίας
      3. Δρόμος του Γιοφυριού
      4. Εκδηλώσεις Απόκρεω (καρναβαλικές παρελάσεις και Αποκριάτικο Χωριό)
      5. Καθαρά Δευτέρα
      6. Βυζαντινή Εβδομάδα
      7. Επέτειος Μάχης Γριμπόβου
      8. Διάπλους Αμβρακικού
      9. Παρελάσεις 28ης Οκτωβρίου
      10. Γιορτή Πορτοκαλιού
      11. Εκδηλώσεις Χριστουγέννων (ηχητικά κέντρου πόλης και Χριστουγεννιάτικου Χωριού)
      12. Τρεις (3) έκτακτες εκδηλώσεις (σε περίπτωση που υπάρξει αίτηση από κάποιο Φορέα για συνδιοργάνωση κάποιας εκδήλωσης. Τα τεχνικά χαρακτηριστικά και το ύψος της απαιτούμενης δαπάνης θα καθορίζεται σε αντίστοιχο άρθρο του κειμένου του διαγωνισμού)
   2. Ενοικίαση τραπεζοκαθισμάτων και στεγάστρου για τις ακόλουθες εκδηλώσεις:
      1. Καθαρά Δευτέρα (τραπεζοκαθίσματα και στέγαστρο)
      2. Ελευθέρια
      3. Γιορτή Πορτοκαλιού
      4. Χριστουγεννιάτικο Χωριό (στέγαστρο)
      5. Τρεις (3) έκτακτες εκδηλώσεις (σε περίπτωση που υπάρξει αίτηση από κάποιο Φορέα για συνδιοργάνωση κάποιας εκδήλωσης. Τα τεχνικά χαρακτηριστικά και το ύψος της απαιτούμενης δαπάνης θα καθορίζεται σε αντίστοιχο άρθρο του κειμένου του διαγωνισμού)
   3. Έντυπο υλικό για τις ακόλουθες εκδηλώσεις:
      1. Εκδηλώσεις Απόκρεω
      2. Εορτασμός Αγίας Θεοδώρας
      3. Βυζαντινή Εβδομάδα
      4. Πολιτιστικό Καλοκαίρι και Ελευθέρια
      5. Νυχτερινός Δρόμος
      6. Διάπλους Αμβρακικού
      7. Γιορτή Πορτοκαλιού
      8. Δέηση υπέρ πεσόντων Φιλοθέης
      9. Εκδήλωση για την πρώην Ισραηλιτική Κοινότητα Άρτας
      10. Επέτειος Μάχης Γριμπόβου
      11. Τρεις (3) έκτακτες εκδηλώσεις (σε περίπτωση που υπάρξει αίτηση από κάποιο Φορέα για συνδιοργάνωση κάποιας εκδήλωσης. Τα τεχνικά χαρακτηριστικά και το ύψος της απαιτούμενης δαπάνης θα καθορίζεται σε αντίστοιχο άρθρο του κειμένου του διαγωνισμού)
   4. Σίτιση – δεξίωση καλεσμένων/φιλαρμονικών για τις ακόλουθες εκδηλώσεις:
      1. Θεοφάνεια
      2. Εορτασμός Αγίας Θεοδώρας
      3. Επέτειος Μάχης Γριμπόβου
      4. Δημοτικό Μνημόσυνο
      5. Δέηση υπέρ πεσόντων Φιλοθέης
      6. Τρεις (3) έκτακτες εκδηλώσεις (σε περίπτωση που υπάρξει αίτηση από κάποιο Φορέα για συνδιοργάνωση κάποιας εκδήλωσης. Τα τεχνικά χαρακτηριστικά και το ύψος της απαιτούμενης δαπάνης θα καθορίζεται σε αντίστοιχο άρθρο του κειμένου του διαγωνισμού)
   5. Φιλοξενία καλεσμένων/φιλαρμονικών για τις ακόλουθες εκδηλώσεις:
      1. Εορτασμός Αγίας Θεοδώρας
      2. Καθαρά Δευτέρα
      3. Γιορτή Πορτοκαλιού
      4. Εκδήλωση για την πρώην Ισραηλιτική Κοινότητα Άρτας
      5. Τρεις (3) έκτακτες εκδηλώσεις (σε περίπτωση που υπάρξει αίτηση από κάποιο Φορέα για συνδιοργάνωση κάποιας εκδήλωσης. Τα τεχνικά χαρακτηριστικά και το ύψος της απαιτούμενης δαπάνης θα καθορίζεται σε αντίστοιχο άρθρο του κειμένου του διαγωνισμού)
   6. Διαφήμιση (δημιουργία σποτ ή/και προβολή αυτού) για τις ακόλουθες εκδηλώσεις:
      1. Δρόμος του Γιοφυριού
      2. Βυζαντινή Εβδομάδα
      3. Ελευθέρια
      4. Διάπλους Αμβρακικού
      5. Γιορτή Πορτοκαλιού
      6. Απόκριες
      7. Χριστουγεννιάτικες εκδηλώσεις
   7. Υπηρεσίες οργάνωσης αθλητικών εκδηλώσεων για:
      1. Το Δρόμο του Γιοφυριού
      2. Το Διάπλου του Αμβρακικού
      3. Ποδηλατικό Αγώνα
   8. Στολισμός για τις ακόλουθες εκδηλώσεις:
      1. Εορτασμός Αγίας Θεοδώρας
      2. Επέτειος Μάχης Γριμπόβου
      3. Εκδήλωση για την πρώην Ισραηλιτική Κοινότητα Άρτας
      4. Στεφάνια στις Δημοτικές Ενότητες για τις Εθνικές Επετείους
   9. Ενοικίαση τρένου μεταφοράς προσωπικού για τις ακόλουθες εκδηλώσεις:
      1. Εκδηλώσεις Απόκρεω
      2. Βυζαντινή Εβδομάδα
      3. Εκδηλώσεις Χριστουγέννων
   10. Στάμνες για τη Βυζαντινή Εβδομάδα
   11. Μεταφορά Φιλαρμονικών για τον εορτασμό της Αγίας Θεοδώρας
   12. Αγορά τροφίμων, ποτών, ειδών μιας χρήσης για την Καθαρά Δευτέρα
   13. Βραβεία – έπαθλα για τις ακόλουθες εκδηλώσεις
       1. Εκδηλώσεις Απόκρεω (Κυνήγι Χαμένου Θησαυρού)
       2. Νυχτερινός Δρόμος

Στην εν λόγω διαγωνιστική διαδικασία προτείνουμε να μη συμπεριληφθούν οι δαπάνες που αφορούν σε:

1. Πολιτιστικές εκδηλώσεις:
   1. Αμοιβή καλλιτεχνών (λόγω της μοναδικότητας του κάθε καλλιτέχνη/καλλιτεχνικού σχήματος, δεν είναι δυνατόν να αποτυπωθεί η ποιότητά του σε μετρήσιμα μεγέθη τα οποία θα μπορούσαν να χρησιμοποιηθούν σε μία διαγωνιστική διαδικασία) για τις ακόλουθες εκδηλώσεις:
      1. Ελευθέρια
      2. Χριστουγεννιάτικο Χωριό
      3. Αποκριάτικο Χωριό
   2. Ηχητική κάλυψη των Ελευθερίων (η ηχητική κάλυψη μιας εκδήλωσης μπορεί να περιγραφεί και αποτυπωθεί σε μετρήσιμα μεγέθη, ωστόσο οι ανάγκες της ηχητικής κάλυψης μιας συναυλίας είναι σε άμεση συνάρτηση με τις απαιτήσεις του εκάστοτε καλλιτέχνη/καλλιτεχνικού σχήματος. Κατά συνέπεια, δεν μπορεί να υπάρξει αποτύπωση σε μετρήσιμα μεγέθη, εφόσον δεν υπάρχει επιλογή καλλιτεχνικού σχήματος για τις εκδηλώσεις των Ελευθερίων).
   3. Κατασκευή καρναβαλικών στοιχείων. Κάθε χρόνο οι ανάγκες της Καρναβαλικής Παρέλασης είναι διαφορετικές, καθώς η θεματολογία κάθε παρέλασης είναι διαφορετική, ενώ υπάρχουν και καρναβαλικά στοιχεία που έχουν υποστεί φθορές ή χρήζουν αντικατάστασης.
   4. Αγορά υλικών για καρναβαλικά άρματα και κατασκευές. Ισχύει ό,τι και στην προηγούμενη παράγραφο.
   5. Ενοικίαση αίθουσας για τη Γιορτή Πορτοκαλιού στην Αθήνα/Θεσσαλονίκη. Κάθε χρονιά η Γιορτή Πορτοκαλιού, μανταρινιού, ακτινιδίου κι ελιάς προσπαθεί να προβάλει τα βασικά προϊόντα της περιοχής μας και να τα συνδέσει με παραδοσιακές και σύγχρονες συνταγές, προκειμένου να αναδείξει τον γαστρονομικό πλούτο μας. Οι απαιτήσεις αλλάζουν κάθε χρόνο, καθώς το κοινό στο οποίο θα απευθύνεται θα αλλάζει προκειμένου να έχει τη μεγαλύτερη δυνατή απήχηση και αποτελέσματα για της περιοχή μας. Εφόσον λοιπόν δεν έχει αποφασιστεί ακόμα το ακριβές περιεχόμενο της εκδήλωσης, δεν είναι δυνατός ο υπολογισμός κόστους ενοικίασης της αντίστοιχης αίθουσας/χώρου όπου θα πραγματοποιηθεί αυτή.
   6. Δεξίωση καλεσμένων στην εκδήλωση που θα γίνει στην Αθήνα/Θεσσαλονίκη στο πλαίσιο της Γιορτής Πορτοκαλιού. Ισχύει ό,τι και στην προηγούμενη παράγραφο.
2. Τουριστική Προβολή:
   1. Δημιουργικό μέρος ιστοσελίδας και Μέσων Μαζικής Δικτύωσης. Μία επιτυχημένη ιστοσελίδα στηρίζεται σε τρεις βασικούς άξονες:
      1. Δημιουργία («στήσιμο»)
      2. Φιλοξενία/διαχείριση
      3. Προώθηση

Οι δύο τελευταίοι άξονες είναι μετρήσιμοι και μπορούν να αποτυπωθούν σε ποσοτικά μεγέθη, άρα και να συμπεριληφθούν στην διαγωνιστική διαδικασία. Αντιθέτως το δημιουργικό κομμάτι δεν μπορεί να αποτυπωθεί με ποσοτικά χαρακτηριστικά, κατά συνέπεια προτείνουμε μην συμπεριληφθεί στη διαγωνιστική διαδικασία.

* 1. Δημιουργικό μέρος θεματικών φυλλαδίων. Ισχύει ό,τι και για την προηγούμενη παράγραφο.

Με την παρούσα εισήγηση σας καλούμε να εγκρίνετε:

1. τη διενέργεια ξεχωριστών ετήσιων διαγωνισμών που θα αφορούν:

* στις δαπάνες Τουριστικής Προβολής (Κ.Α. 00 – 6431.001 “Διαφήμιση- Τουριστική Προβολή”)
* στις δαπάνες για Πολιτιστικές Εκδηλώσεις (Κ.Α. 00 – 6443 «Δαπάνες δεξιώσεων και εθνικών ή τοπικών εορτών»

όπως αυτές αναλύθηκαν στο σκεπτικό της παρούσας εισήγησης. Οι διαγωνισμοί θα έχουν διάρκεια ετήσια, δηλαδή θα έχουν ισχύ από την ημέρα υπογραφής των συμβάσεων και για 365 μέρες.

1. Την εξαίρεση των υπόλοιπων δαπανών, όπως αυτές περιγράφηκαν στο σκεπτικό της παρούσας εισήγησης, από τις εν λόγω διαγωνιστικές διαδικασίες.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και γενομένης ψηφοφορίας κατά την οποία ο κ. Παπαλέξης η κα Βασιλάκη, η κα Κιτσαντά, ο κ. Ξυλογιάννης και ο κ. Παπαιωάννου διαφώνησαν

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- τη διενέργεια ξεχωριστών ανοικτών ετήσιων διαγωνισμών που θα αφορούν:

* στις δαπάνες Τουριστικής Προβολής (Κ.Α. 00 – 6431.001 “Διαφήμιση- Τουριστική Προβολή”)
* στις δαπάνες για Πολιτιστικές Εκδηλώσεις (Κ.Α. 00 – 6443 «Δαπάνες δεξιώσεων και εθνικών ή τοπικών εορτών»

όπως αυτές αναλύονται στο εισηγητικό μέρος της παρούσας . Οι διαγωνισμοί θα έχουν διάρκεια ετήσια, δηλαδή θα έχουν ισχύ από την ημέρα υπογραφής των συμβάσεων και για 365 μέρες.

Β.- Την εξαίρεση των υπόλοιπων δαπανών, όπως αυτές περιγράφηκαν στο εισηγητικό μέρος της παρούσας, από τις εν λόγω διαγωνιστικές διαδικασίες.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 36/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**