

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 46/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΣΕΞΩΨΑ-Ρ17** | **“Αδυναμία εκτέλεσης εργασιών συντήρησης δικτύου Ηλεκτροφωτισμού στις Δημοτικές Ενότητες από συνεργείο ηλεκτροφωτισμού Δήμου Αρταίων ”** |

Στην Άρτα σήμερα την εικοστή έκτη (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 18ο θέμα της ημερήσιας διάταξης «Αδυναμία εκτέλεσης εργασιών συντήρησης δικτύου Ηλεκτροφωτισμού στις Δημοτικές Ενότητες από συνεργείο ηλεκτροφωτισμού Δήμου Αρταίων»  έδωσε το λόγο στον αρμόδιο αντιδήμαρχο κ. Πανέτα , ο οποίος έθεσε υπόψη του Συμβουλίου τα εξής:

Το συνεργείο ηλεκτροφωτισμού του Δήμου αποτελείται από έναν μόνιμο υπάλληλο, τον Μαρέτη Απόστολο ΔΕ Ηλεκτρολόγων και έναν υπάλληλο ιδιωτικού δικαίου αορίστου χρόνου, τον Τσώλη Χαράλαμπο ΔΕ Ηλεκτρολόγων ο οποίος βρίσκεται στο Δήμο με μετακίνηση από τη ΔΕΥΑΑ. Επίσης έχoυν προσληφθεί και με σύμβαση ορισμένου χρόνου (8μηνη) 2 άτομα (ΔΕ Ηλεκτρολόγοι) , οι συμβάσεις των οποίων λήγουν στις 7/7/2018.

Το συνεργείο έχει την ευθύνη της συντήρησης του δικτύου ηλεκτροφωτισμού (αλλαγή λαμπτήρων, επισκευή λυχνιολαβών, επισκευή και αλλαγή φωτιστικών, παροχές, επεκτάσεις κλπ.) καθώς και την αποκατάσταση όλων των βλαβών που συνδέονται καθ’οποιοδήποτε τρόπο με το ηλεκτρικό δίκτυο, σε όλο το Δήμο Αρταίων.

Ο Δήμος Αρταίων κατέχει τρία καλαθοφόρα οχήματα εκ των οποίων το ένα προϋπήρχε και τα δύο αποκτήθηκαν το 2012. Άδεια χειριστή έχει μόνο ο ένας εκ των υπηρετούντων υπαλλήλων στο συνεργείο.

Προκειμένου ο Δήμος να μπορέσει να λειτουργήσει τρία συνεργεία-όσα και τα καλαθοφόρα του- απαιτούνται οι αντίστοιχες ειδικότητες ηλεκτρολόγου-ηλεκτροτεχνίτη-οδηγού-χειριστή για το καθένα.

Σύμφωνα με τα ανωτέρω είναι σαφές ότι το ανωτέρω προσωπικό, και χωρίς τις απαιτούμενες άδειες χειριστών καλαθοφόρων, δεν είναι δυνατό να καλύπτει καθημερινά τις ανάγκες σε όλες τις τοπικές κοινότητες και την πόλη της Άρτας λαμβάνοντας υπόψη ότι οι άνθρωποι φοβούνται περισσότερο λόγω περιστατικών κλοπών και επιθέσεων που έχουν συμβεί και γι’ αυτό απαιτούν επισταμένως τόσο την αύξηση των φωτιστικών σημείων στην περιοχή τους όσο και την άμεση αποκατάσταση ενδεχόμενης βλάβης.

Για τους ανωτέρω λόγους και προκειμένου ο Δήμος να μπορεί να εξυπηρετεί με τον καλύτερο δυνατό τρόπο τους δημότες του σε θέματα φωτισμού, παρακαλώ όπως ανατεθεί η συντήρηση δημοτικού φωτισμού στις Δημοτικές ενότητες σε ιδιώτες εργολάβους και η Δημοτική Ενότητα Αρταίων να συντηρείται από το υπάρχον συνεργείο του Δήμου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την αδυναμία εκτέλεσης εργασιών συντήρησης δικτύου Ηλεκτροφωτισμού στις Δημοτικές Ενότητες από συνεργείο ηλεκτροφωτισμού Δήμου Αρταίων Το συνεργείο ηλεκτροφωτισμού του Δήμου αποτελείται από έναν μόνιμο υπάλληλο, τον Μαρέτη Απόστολο ΔΕ Ηλεκτρολόγων και έναν υπάλληλο ιδιωτικού δικαίου αορίστου χρόνου, τον Τσώλη Χαράλαμπο ΔΕ Ηλεκτρολόγων ο οποίος βρίσκεται στο Δήμο με μετακίνηση από τη ΔΕΥΑΑ. Επίσης έχoυν προσληφθεί και με σύμβαση ορισμένου χρόνου (8μηνη) 2 άτομα (ΔΕ Ηλεκτρολόγοι) , οι συμβάσεις των οποίων λήγουν στις 7/7/2018.

Το συνεργείο έχει την ευθύνη της συντήρησης του δικτύου ηλεκτροφωτισμού (αλλαγή λαμπτήρων, επισκευή λυχνιολαβών, επισκευή και αλλαγή φωτιστικών, παροχές, επεκτάσεις κλπ.) καθώς και την αποκατάσταση όλων των βλαβών που συνδέονται καθ’οποιοδήποτε τρόπο με το ηλεκτρικό δίκτυο, σε όλο το Δήμο Αρταίων.

Ο Δήμος Αρταίων κατέχει τρία καλαθοφόρα οχήματα εκ των οποίων το ένα προϋπήρχε και τα δύο αποκτήθηκαν το 2012. Άδεια χειριστή έχει μόνο ο ένας εκ των υπηρετούντων υπαλλήλων στο συνεργείο.

Προκειμένου ο Δήμος να μπορέσει να λειτουργήσει τρία συνεργεία-όσα και τα καλαθοφόρα του- απαιτούνται οι αντίστοιχες ειδικότητες ηλεκτρολόγου-ηλεκτροτεχνίτη-οδηγού-χειριστή για το καθένα.

Σύμφωνα με τα ανωτέρω είναι σαφές ότι το ανωτέρω προσωπικό, και χωρίς τις απαιτούμενες άδειες χειριστών καλαθοφόρων, δεν είναι δυνατό να καλύπτει καθημερινά τις ανάγκες σε όλες τις τοπικές κοινότητες και την πόλη της Άρτας λαμβάνοντας υπόψη ότι οι άνθρωποι φοβούνται περισσότερο λόγω περιστατικών κλοπών και επιθέσεων που έχουν συμβεί και γι’ αυτό απαιτούν επισταμένως τόσο την αύξηση των φωτιστικών σημείων στην περιοχή τους όσο και την άμεση αποκατάσταση ενδεχόμενης βλάβης.

Β.- Την ανάθεση της συντήρησης του δημοτικού φωτισμού των δημοτικών Ενοτήτων σε ιδιώτες εργολάβους και η Δημοτική Ενότητα Αρταίων να συντηρείται από το υπάρχον συνεργείο του Δήμου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 46/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**