

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 5/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 42/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΝ75ΩΨΑ-ΝΧΧ** | **“Έγκριση αναδημοσίευσης της αριθμ. Πρωτ. 41011/25-10-2017 προκήρυξης για την παραχώρηση θέσεων περιπτέρου σε Α.Με.Α, πολύτεκνους και πολεμιστές Κύπρου στο Δήμο Αρταίων ”** |

Στην Άρτα σήμερα την εικοστή έκτη (7η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 2839/2-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κων/νος 6. Καραγεώργος Γεώργιος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος 10. Κουτρούμπα Άννα-Μαρία | 1. Σφήκας Δημήτριος 2. Κοτσαρίνης Μιχαήλ 3. Λιλής Γεώργιος 4. Γραμματικού-Παπατσίμπα Θεανώ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Κιτσαντά Ευαγγελία 8. Ξυλογιάννης Άγγελος 9. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος,Παπάζογλου Χαράλαμπος, Νταλάκας Δημήτριος, Μιλτιάδους Γεώργιος, Βλάχος Μιχαήλ, Στασινός Παύλος ,Παπαμιχαήλ Κων/νος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Κατσαντούλα Αναστασία, Βλάρας Γρηγόριος, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πιστιανών και Καλαμιάς οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Τα θέματα με αριθμό 14 και 21 της ημερήσιας διάταξης αποσύρθηκαν. Το 14ο διότι θα ληφθεί απόφαση για αδελφοποίηση με τον Δήμο Διδυμοτείχου και το 21ο επειδή έχει ήδη ληφθεί για το θέμα η αριθμ. 17/2018 απόφαση του Δημ. Συμβουλίου.

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 13ο θέμα της ημερήσιας διάταξης «Έγκριση αναδημοσίευσης της αριθμ. Πρωτ. 41011/25-10-2017 προκήρυξης για την παραχώρηση θέσεων περιπτέρου σε Α.Με.Α, πολύτεκνους και πολεμιστές Κύπρου στο Δήμο Αρταίων»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου εξής :

Έχοντας υπόψη:

1. Την αρίθμ. πρωτ. 41011/25-10-2017 (ΑΔΑ: ΩΒ4ΘΩΨΑ-ΥΤΘ) **Προκήρυξη** για την παραχώρηση θέσεων περιπτέρου σε Α.Με.Α., πολύτεκνους και πολεμιστές Κύπρου στον Δήμο Αρταίων »
2. Την αρίθμ. πρωτ. 41143/26-10-2017 (ΑΔΑ: 71Ψ9ΩΨΑ-ΧΣΩ) **Περίληψη Προκήρυξης** για την παραχώρηση θέσεων περιπτέρου σε Α.Με.Α., πολύτεκνους και πολεμιστές Κύπρου στον Δήμο Αρταίων», η οποία αναρτήθηκε στο δημοτικό κατάστημα και στην ιστοσελίδα του δήμου καθώς επίσης δημοσιεύθηκε σε δύο τοπικές εφημερίδες της Άρτας
3. Την αριθμ. 547/2017 Απόφαση Δημοτικού Συμβουλίου με θέμα «Διάθεση – Διαδικασία παραχώρησης διατηρηθέντων- κενωθέντων Δημοτικής Κοινότητας Δήμου Αρταίων »
4. Το γεγονός ότι μετά την παρέλευση της τασσόμενης προθεσμίας (μέχρι την Παρασκευή 10-11-2017) για την υποβολή αιτήσεων και δικαιολογητικών, δεν υπήρξε ενδιαφέρον και το αποτέλεσμα της ανωτέρω κατέστη άγονο.

**Λαμβάνοντας υπόψη τα ανωτέρω**, παρακαλούμε όπως αποφασίσετε για:

Α) **την αναδημοσίευση** της αρίθμ. πρωτ. 41011/25-10-2017 (ΑΔΑ: ΩΒ4ΘΩΨΑ-ΥΤΘ) Προκήρυξη για την παραχώρηση μίας (1)θέση περιπτέρου που βρίσκεται στη συμβολή των οδών Π. Γαρουφαλιά & Αρτινών Πεσόντων, σε Α.Με.Α., πολύτεκνους και πολεμιστές Κύπρου στον Δήμο Αρταίων »

Β) **τον τόπο και το χρόνο** (νέα προτεινόμενη ημερομηνία, η 16η Μαρτίου 2018 ημέρα Παρασκευή ) που θα γίνει η δημόσια κλήρωση, στην περίπτωση που την θέση καταλαμβάνουν περισσότεροι από ένας δικαιούχοι με το ίδιο ετήσιο οικογενειακό εισόδημα του προηγούμενου οικονομικού έτους, καθώς το κριτήριο που λαμβάνεται υπόψη είναι μόνον εισοδηματικό.

Γ) **την σύσταση τριμελούς Επιτροπής**, αποτελούμενη από έναν αιρετό (ως πρόεδρο) και δύο υπαλλήλους της Δ/νσης Ανάπτυξης (ως μέλη), παρουσία της οποίας θα γίνει η δημόσια κλήρωση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.-Την αναδημοσίευση της αρίθμ. πρωτ. 41011/25-10-2017 (ΑΔΑ: ΩΒ4ΘΩΨΑ-ΥΤΘ) Προκήρυξη για την παραχώρηση μίας (1)θέση περιπτέρου που βρίσκεται στη συμβολή των οδών Π. Γαρουφαλιά & Αρτινών Πεσόντων, σε Α.Με.Α., πολύτεκνους και πολεμιστές Κύπρου στον Δήμο Αρταίων »

Β) Ορίζει ως τόπο που θα γίνει η δημόσια κλήρωση, στην περίπτωση που την θέση καταλαμβάνουν περισσότεροι από ένας δικαιούχοι με το ίδιο ετήσιο οικογενειακό εισόδημα του προηγούμενου οικονομικού έτους, καθώς το κριτήριο που λαμβάνεται υπόψη είναι μόνον εισοδηματικό το Δημοτικό Κατάστημα (αίθουσα Δημοτικού Συμβουλίου) και ημερομηνία διεξαγωγής την 16η Μαρτίου 2018 ημέρα Παρασκευή και ώρα 11,00 π.μ.

##### Γ) Την σύσταση τριμελούς Επιτροπής, αποτελούμενη από την Αντιδήμαρχο Αγροτικής Ανάπτυξης και Αδειοδοτήσεων κα Γραμματικού-Παπατσίμπα Θεανώ (ως πρόεδρο) την Μαρία Ανδρέου Δ/ντρια Διεύθυνσης Ανάπτυξης και την Νίκη Καψάλη Προϊσταμένη του τμήματος Αδειοδοτησεων και Ρύθμισης Εμπορικών Δραστηριοτήτων (ως μέλη), παρουσία της οποίας θα γίνει η δημόσια κλήρωση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 42/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**